**Ministru kabineta noteikumu projekta**

**„Latvijas Nacionālā arhīva nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Deklarācijas par Valda Dombrovska vadītā Ministru kabineta iecerēto darbību 8.17.punkts. Arhīvu likuma (pieņemts Saeimā 3.lasījumā 2010.gada 11.februārī, izsludināts 2010.gada 3.martā) 20.pants.  |
|  2. |  Pašreizējā situācija un problēmas | Arhīvu jomu pašreiz regulē likuma „Par arhīviem”. Kopš likuma „Par arhīviem” pieņemšanas ir veiktas nozīmīgas izmaiņas valsts pārvaldes tiesiskajā regulējumā un tādejādi virkne likuma „Par arhīviem” normu, tai skaitā normas, kuras regulē valsts arhīvu sistēmas iestāžu statusu neatbilst citiem likumiem, tai skaitā Valsts pārvaldes iekārtas likumam. Likuma ”Par arhīviem” 5. pants nosaka, ka valsts arhīvu sistēmu veido valsts arhīvi, Valsts personāldokumentu arhīvs, kā arī arhīvu struktūrvienības. Atbilstoši Ministru kabineta 17.05.2005.noteikumiem Nr.337 „Valsts arhīvu ģenerāldirekcijas nolikums” 16.punktam, valsts arhīvu sistēmu veido Valsts arhīvu ģenerāldirekcija un astoņpadsmit valsts arhīvu sistēmas iestādes. Valsts arhīvu sistēmu pārvalda Valsts arhīvu ģenerāldirekcija. Valsts arhīvu ģenerāldirekcijas nolikumu apstiprina Ministru kabinets. Saeima 2010.gada 11.februārī trešajā lasījumā pieņēma jaunu arhīvu jomu regulējošo normatīvo aktu- Arhīvu likumu (izsludināts 03.03.2010.), kurš stāsies spēkā 2011.gada 1.janvārī. Saskaņā ar Arhīvu likuma 20.pantu no 2011.gada 1.janvāra arhīvu nozare ir centralizējama, izveidojot vienu tiešās pārvaldes iestādi- Latvijas Nacionālo arhīvu, kuras struktūra veidota tā, lai šī iestāde darbotos pēc funkcionālā un teritoriālā principa un nodrošinātu savu administratīvo darbu. Tādejādi līdz 2011.gada 1.janvārim izdodams tiešās pārvaldes iestādes „Latvijas Nacionālais arhīvs” nolikums, atbilstoši Valsts pārvaldes iekārtas likuma  |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Ministru kabineta noteikumu „Latvijas Nacionālā arhīva nolikums” (turpmāk- Projekts) mērķis ir izdot Latvijas Nacionālā arhīva nolikumu, saskaņojot Latvijas Nacionālā arhīva kompetenci ar Arhīvu likuma regulējumu, ņemot vērā, ka atbilstoši Arhīvu likuma Pārejas noteikumu 5.punktam, ar 2011.gada 1.janvāri darbību sāk Latvijas Nacionālais arhīvs. Ievērojot, ka Arhīvu likums detalizēti regulē Latvijas Nacionālā arhīva funkcijas (20.panta otrā daļa) un tiesības (22.pants), projektā iekļautas normas par Latvijas Nacionālā arhīva uzdevumiem, kā arī lēmumu pārsūdzēšana atbilstoši Administratīvā procesa likumam. Apstiprinot Projektu, Ministru kabinets pilnībā nodrošinās valsts arhīvu sistēmas atbilstību Arhīvu likumam pēc 2010.gada 1.janvāra.Vienlaikus ar Latvijas Nacionālā arhīva nolikuma spēkā stāšanos, saskaņā ar Projekta 16.punktu paredzēts atzīt par spēku zaudējušiem Ministru kabineta 2005.gada 17.maija noteikumus Nr.337 "Valsts arhīvu ģenerāldirekcijas nolikums". Ievērojot Arhīvu likuma 20.panta pirmo daļu, kā arī Valsts pārvaldes iekārtas likuma 16.panta otro daļu, tiešās pārvaldes iestādes nolikumā nenorāda iestādes struktūrvienības. Saskaņā ar Valsts pārvaldes iekārtas likuma 17.panta ceturto daļu, Ministru kabinets š.g. 14.decembra sēdē apstiprināja Ministru kabineta ieteikumus „Valsts pārvaldes iestādes struktūras izveidošanas kārtība”. Tādejādi Latvijas Nacionālā arhīva kā valsts tiešās pārvaldes iestādes struktūrvienības atbilstoši normatīvo aktu regulējumam nosaka Latvijas Nacionālā arhīva direktors, ievērojot Ministru kabineta izdotos normatīvus struktūras izveidošanai.  |
|  5. |  Projekta izstrādē iesaistītās institūcijas | Kultūras ministrija.  |
|  6. |  Iemesli, kādēļ netika nodrošināta sabiedrības līdzdalība | Latvijas Nacionālā arhīva kompetence noteikta Arhīvu likumā, līdz ar to šā Projekta ietvaros Latvijas Nacionālā arhīva funkcijas, kas tieši skartu sabiedrību, netiek grozītas, ierobežotas vai paplašinātas salīdzinot ar Arhīvu likumu. |
|  7. |  Cita informācija | Nav  |

 Anotācijas II, III sadaļa – nav attiecināms.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar Projektu, nepieciešams:1. atzīt par spēku zaudējušiem ar 2011.gada 1.janvāri Ministru kabineta 2009.gada 6.janvāra noteikumus Nr.15 „Valsts arhīvu ģenerāldirekcijas nolikums” (iekļauts Projektā, 15.punkts).

Atbildīgā – Kultūras ministrija. |
| 2. | Cita informācija | Nav. |

 Anotācijas V, VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Valsts arhīvu ģenerāldirekcija  |
|  2. |  Projekta izpildes ietekme uz pārvaldes funkcijām | Projekts pašreizējās pārvaldes funkcijas būtiski neietekmēs. Latvijas Nacionālā arhīva funkcijas noteiktas atbilstoši Arhīvu likuma 20.pantam. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
|  6. |  Cita informācija | Nav attiecināms |

Kultūras ministre S.Ēlerte

Vīza: Valsts sekretāra p.i. U.Lielpēters

15.12.2010. 13:37

639

S.Voldiņš

67330268; Sandis.Voldins@km.gov.lv